PRIJEDLOG

Na temelju članka 58. stavka 2. Zakona o vodama (Narodne novine 66/19, 84/21 i 47/23), članka 4. stavka 1. Uredbe o kakvoći voda za kupanje (Narodne novine 51/14) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22), Gradska skupština Grada Zagreba, na \_\_\_ sjednici, \_\_\_\_\_\_ 2024., donijela je

**O D L U K U**

**o utvrđivanju lokacija za kupanje i trajanja sezone za kupanje u 2024.**

**Članak 1.**

Ovom se odlukom utvrđuje jezero Jarun kao lokacija za kupanje (kupališta) u 2024.

**Članak 2.**

Kupalište jezera Jarun sastoji se od plaža: Veliko jezero, Malo jezero, Otok Trešnjevka, Otok veslača i Otok Univerzijade.

**Članak 3.**

Sezona kupanja na plažama iz članka 2. ove odluke traje od 1. lipnja do 15. rujna 2024.

**Članak 4.**

Kartografski prikaz plaža, prikaz ocjena o kakvoći površinskih voda za kupanje za prethodnu sezonu kupanja te klasifikaciju za prethodne 4 sezone kupanja i profil vode za kupanje sastavni su dijelovi ove odluke, koji se ne objavljuju.

**Članak 5.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb .

**PREDSJEDNIK**

**GRADSKE SKUPŠTINE**

**Joško Klisović v.r.**